Tre pausebytter snudde kampen for Mourinho og Real
Dermed skaffet José Mourinhos lag seg iallfall et brukbart utgangspunkt foran returkampen på bortebane mot den nyrike klubben fra solkysten. Málaga tapte 0-4 og 0-7 i sine to kamper mot Real Madrid, men laget er som forvandlet siden klubben fikk ny eier fra Qatar. Real Madrid var i trøbbel på Estadio Bernabeu etter hodemål av Sergio Sanchez og Martin de Michelis for gjestene den første halvtimen. Mourinho gjorde tre bytter ved pause. Inn kom Mesut Özil, Sami Khedira og Karim Benzema, og de bidro i høy grad til å vende kampen. Får bare se på førsteomgangen som et arbeidsuhell og glemme det så fort som mulig. Tre mål på ti minutter av Khedira, argentinske Gonzalo Higuaín og Benzema vendte kampen for hjemmelaget. Málaga gikk opp i limingen, og Real kunne ha scoret enda flere. Cristiano Ronaldo fikk ballen i nettet med et spektakulært brassespark på overtid, men målet ble korrekt annullert for offside. Tross seieren lever spenningen foran returkampen, som avgjør hvilket av lagene som kommer til en kvartfinale der Barcelona er den sannsynlige motstanderen.Det er spenning også i andre kamper etter flere overraskende resultater tirsdag. Mirandés fra 3. divisjon, som slo ut Villarreal i forrige runde, tar med seg 2-0-ledelse til returkampen mot Racing Santander. Pablo Infante scoret det første målet og la opp til det andre. Alcorcón fra 2. divisjon, som slo ut Zaragoza i forrige runde, leder 2-1 etter hjemmekampen mot høytflygende Levante. Borja Perez og Nagore scoret målene. Albacete fra 3. divisjon, som har Atlético Madrids skalp i beltet, greide 0-0 mot Athletic Bilbao. Ytterligere fire kamper spilles onsdag og torsdag. Returkampene spilles neste uke.Alcorcón - Levante 2-1, Albacete - Athletic Bilbao 0-0, Mirandés - Racing Santander 2-0, Real Madrid - Málaga 3-2. Spilles onsdag: Real Sociedad - Mallorca, Barcelona - Osasuna. Spilles torsdag: Córdoba - Espanyol, Valencia - Sevilla.
Tittelforsvarer Real Madrid var på vei ut av den spanske cupen, men hentet inn to mål og vendte til 3-2-seier hjemme mot Málaga.